kardosdrur/scandi-wiki huggingface dataset:
Østens Paris

Østens Paris er et tilnavn, der er benyttet af/om flere byer:
 Baku, Aserbajdsjan 
 Beirut, Libanon
 Budapest, Ungarn
 Bukarest, Rumænien
 Hanoi, Vietnam
 Istanbul, Tyrkiet
 Manila, Filippinerne
 Shanghai, Kina
 Warszawa, Polen

Referencer 

Tilnavne
Geografiske betegnelser
In Nature's Uniform

In Nature's Uniform er udgivet i 1994 og det er Inside The Whales debutalbum. Musikken var mere rocket og teksterne var på engelsk i modsætning til deres senere plader.

Spor 
 That's Life (5:03)
 Out (4:50)
 Keith, The Hamster (3:16)
 Bitch (4:05)
 Inside You, Inside Me (3:48)
 Here With You (4:33)
 Hymn To Clint (4:51)
 Yeah, Yeah, Yeah (3:43)
 Greedy (3:48)
 Entwined (5:42)
 Nudity (3:46)
 Song From The Deep (6:55)

Rockalbum fra Danmark
Inside the Whale-album
Album fra 1994
Boundary Park

Boundary Park er et fodboldstadion i Oldham i England, der er hjemmebane for League One-klubben Oldham Athletic. Stadionet har plads til 10.638 tilskuere, og alle pladser er siddepladser. Det blev indviet i 1904.

Eksterne henvisninger 

 Stadioninfo

Fodboldstadioner i England
Oldham
Etableret i 1904
Gigg Lane

Gigg Lane er et fodboldstadion i Bury i England, der er hjemmebane for League Two-klubben Bury F.C. Stadionet har plads til 11.000 tilskuere, og alle pladser er siddepladser. Det blev indviet i år 1885, og den første kamp på stadionet stod mellem Bury og Wigan Athletic.

Eksterne henvisninger 

 Stadioninfo 

Fodboldstadioner i England
Bury (Greater Manchester)
Etableret i 1885
René Montaigu

René Magnon de Montaigu (født 1661 i Frankrig, død 14. februar 1737 i København) var en fransk skuespiller og dansk teaterdirektør. Han anses sammen med Ludvig Holberg som grundlæggeren af dansk teater. 

Montaigu blev 1686 knyttet til Christian 5.'s franske hoftrup, og da denne opløstes 1694, forblev han i den danske hovedstad, dels som sekretær hos statsmanden Løvenørn (Poul Vendelbo Løvenørn?), dels som sproglærer ved Landkadetakademiet, samtidig med at han 1701—21 ledede Frederik 4.s franske hoftrup. Da truppen blev afskediget, ansøgte Montaigu i juli 1722 om at måtte "indrette en Komedie i det danske Sprog". Holberg havde givet Montaigu den anbefaling, "at han i grund havde udstuderet Teatret". Ansøgningen blev bevilliget, og den 23. september 1722 åbnede Montaigu sit teater Lille Grønnegadeteatret i Lille Grønnegade, den nuværende Ny Adelgade. På premieren spillede teatret Molières Gnieren. Opførelsen var første gang en komedie blev opført på dansk på et teater. Holbergs komedier blev opført på Montaigus teater.

Montaigu var en dygtig skuespiller men han viste sig kun en enkelt gang på den danske scene, da han manglede den nødvendige færdighed i sproget, men han forstod, vidner Holberg, at »danne gode Acteurs«; sandsynligvis var han personlig elev af Molière. Teatret var ikke nogen kommerciel succes og han måtte kort før Københavns brand i 1728 lukke sit teater. Montaigu er beskrevet som en intelligent, dannet mand, lejlighedspoet i tidens smag, men hans bidrag til etablering af en dansk teater scene var ingen succes, og han døde fattig.

Marie Magdalene de Montaigu 
Montaigus hustru, Marie Magdalene de Montaigu, født la Croix, var en dansk skuespiller, døbt 20. oktober 1692 i København, begravet samme sted 14. april 1736; hun tilhørte en fransk familie og var først medlem af Frederik 4.'s franske hoftrup, men sluttede sig 1722 til den danske skuespillerbande i Lille Grønnegade, hvor hun blev den første, der fremstillede Holbergs Geske og Pernille; mesteren kaldte hendes spil som Lucretia i Den Vægelsindede et mesterstykke af skuespilkunst.

Litteratur anvendt af Robert Neiiendam 
E. Nystrøm: Den Danske Komedies Oprindelse, København 1918;
Holberg Aarbog, IV, København 1923.

Noter

Se også 
 Forgængere til Det Kongelige Teater

Kilde

Eksterne henvisninger 
 
 Om Marie Magdalene de Montaigu (1692-1736), Montaigus hustru på Kvinfo.dk, hvor hun kaldes det danske teaters første store primadonna.

Teaterledere
Skuespillere fra Frankrig
Filbert Way

Filbert Way, eller King Power Stadium grundet navnesponsorat med King Power, er et fodboldstadion i Leicester i England, der er hjemmebane for Premier league-klubben Leicester City Stadionet har plads til 32.500 tilskuere, og alle pladser er siddepladser. Det blev indviet i år 2002, hvor det erstattede klubbens gamle hjemmebane, Filbert Street. Den første kamp var en venskabskamp mod spanske Athletic Club.

Den 3. juni 2003 var Filbert Way vært for Englands fodboldlandshold, der spillede en træningskamp mod Serbien og Montenegro på stadionet.

Eksterne henvisninger 

 Stadioninfo 

Fodboldstadioner i England
Leicester
Etableret i 2002
Leicester City F.C.
Den danske kirke (Egernførde)

Den danske kirke er sognekirke for den danske menighed i Egernførde og omegn. Menigheden hører under Dansk Kirke i Sydslesvig.

Kirken blev opført i 1985 og har siddepladser til 60 kirkegængere. Den er tegnet af arkitekt Søren Kjærsgaard fra Fåborg. Udsmykningen i kirkens indre er lavet af billedhuggeren Erik Heide fra Mors. Alterbordet er bornholmsk granit. Altertavlen er stentøj på en metalplade med den korsfæstede Kristus. Døbefonten har form som en muslingeskal. Relieffet på prædikestolen er et kors, et anker og et hjerte, som symboliserer tro, håb og kærlighed. Kirkens orgel er et Havgaard Rasmussen orgel fra 1988 med 8 stemmer. Kirkebygningen er beliggende i bydelen Borreby.

Menigheden blev grundlagt den 16. juni 1946, da omkring to hundrede personer fejrede dansk gudstjeneste i Skt. Nikolaj kirken i Egernførde. Gudstjenester fandt sted i krostuer, i byens fagforeningshus og i Borreby Kirke, indtil menigheden i 1955 blev nødt til at forlade den pga. den tyske kirkes sprogforordning. Frem til 1985 foregik gudstjenester i byens danske skole.

Eksterne links 
 Menighedens hjemmeside

Referencer 

Egernførde
Danske kirke, Den (Egernførde)
Vale Park

Vale Park er et fodboldstadion i Stoke-on-Trent i England, der er hjemmebane for League Two-klubben Port Vale F.C. Stadionet har plads til 18.947 tilskuere, og alle pladser er siddepladser. Det blev indviet 24. august 1950.

Eksterne henvisninger 

 Stadioninfo

Fodboldstadioner i England
Stoke-on-Trent
Etableret i 1950
Memorial Stadium (Bristol)

Memorial Stadium er et fodboldstadion i Bristol i England, der er hjemmebane for League One-klubben Bristol Rovers. Stadionet har plads til 12.100 tilskuere, og blev indviet den 24. september 1921.

Eksterne henvisninger 
 Stadioninfo

Fodboldstadioner i England
Bygninger, konstruktioner og anlæg i Bristol
Etableret i 1921
Bymark

Bymark er et udtryk for de jorder i et ejerlav, der er opdyrket. Indtil mekaniseringen af landbruget var den normale grænse for en landsbys bymark cirka 900 meter fra selve bebyggelsen. Dette skyldes det store arbejde med at fjerne sten fra jorderne og transportmidlernes forfatning. 

Hinsides bymarken lå overdrevet.

Planteavlsbrug
The Den

The Den (tidligere The New Den) er et fodboldstadion i London i England, der er hjemmebane for Championship-klubben Millwall F.C. Stadionet har plads til 20.146 tilskuere, og alle pladser er siddepladser. Det blev indviet den 4. august 1993 med en venskabskamp mod Sporting Lissabon fra Portugal.

Millwall spillede tidligere på et nu nedrevet stadion, der også hed The Den. Klubben skiftede dog til The New Den i 1993. The New Den skiftede senere navn til The Den.

Eksterne henvisninger 
 Stadioninfo

Fodboldstadioner i England
Fodboldstadioner i London
Etableret i 1993
Torvegade (København)

Torvegade er en gade på Christianshavn i København, der starter ved Knippelsbro og slutter ved Christmas Møllers Plads. Omtrent midt i gaden ligger Christianshavns Torv og Christianshavns Kanal.

Hvor det gule og hvide "lagkagehus" nu ligger, lå tugthuset i Torvegade, der blev revet i 1928 ved udvidelsen af Torvegade.

Referencer

Eksterne henvisninger 

Gader i Indre By (København)
John Smith's Stadium

John Smith's Stadium (tidligere kendt som Alfred McAlpine Stadium & Galpharm Stadium) er et fodboldstadion i Huddersfield i England, der er hjemmebane for Premier league-klubben Huddersfield Town. Stadionet har plads til 24.500 tilskuere, og alle pladser er siddepladser. Det blev indviet i 1994 under navnet Alfred McAlpine Stadium, men af sponsorhensyn blev der skiftet til det nuværende navn i 2004.

Eksterne henvisninger 
 Officiel hjemmeside 

Fodboldstadioner i England
Huddersfield
Etableret i 1994
Brunton Park

Brunton Park er et fodboldstadion i Carlisle i England, der er hjemmebane for League One-klubben Carlisle United. Stadionet har plads til 16.651 tilskuere, og blev indviet i år 1909.

Eksterne henvisninger 

 Stadioninfo

Fodboldstadioner i England
Carlisle
Etableret i 1909
Stjernen Tennis (Odense)

Stjernen Tennis er en tennisklub beliggende i Odense. Klubben blev etableret i 1992 som en afdeling under Stjernen Idrætsforening og har til huse ved håndboldklubbens gamle udendørsbaner på Tranevej. Klubben er medlem af Fyns Tennis Union og Dansk Tennis Forbund.

Medlemmer
Klubben er for både turnerings- og motionsspillere. Der rådes over 2 grusbaner som deles af ca. 80 medlemmer.

Turneringshold
Klubbens førstehold spiller i Fynsserien, mens andetholdet befinder sig i Serie 1. Siden 2006 har Stjernen-Tennis også deltaget i DGI's 2-mands turneringer for både herrer og damer samt Dansk Tennis Forbunds Cup for mindre klubber.

Klubmestre i single

Damer 
 2008: Tina Hansen
 2007: Susanne Sangild
 2006: Gitte Kühn

Herrer 
 2008: Klaus Fuglgaard
 2007: Thomas Andersen
 2006: Steffen Magnussen

Eksterne henvisninger
 Officiel hjemmeside

Tennisklubber i Danmark
Sportsklubber i Odense
Etableret i 1992
Stadium MK

stadium:mk (også kendt som Denbigh Stadium) er et fodboldstadion i Milton Keynes i England, der er hjemmebane for League Two-klubben Milton Keynes Dons. Stadionet har plads til 30.500 tilskuere. Alle pladser er siddepladser. Det blev indviet den 18. juli 2007 i en opvisningskamp mod Chelsea F.C.

Eksterne henvisninger 

 Officiel hjemmeside 

Fodboldstadioner i England
Milton Keynes
Etableret i 2007
Macy's

Macy's, formelt R.H. Macy & Co. er en amerikansk kæde af stormagasiner, der blev grundlagt i 1858. Kædens flagskib-butik er beliggende på Herald Square i New York City og har siden 1924 været regnet for at være verdens største butik, selvom den kæmper med Harrods i London om at have størst salgsareal. Butikken er på 198.500 m² fordelt på ti etager. Til sammenligning er det største varehus på det europæiske kontinent, Kaufhaus des Westens i Berlin, er på 60.000 m².

Macy's driver i alt 810 stormagasiner over hele USA. I regnskabsåret 2007 omsatte kæden for 26,313 mia. amerikanske dollars (EBIT) og beskæftigede 182.000 ansatte.

Eksterne henvisninger 
 Macy's hjemmeside

Etableret i 1858
Detailvirksomheder fra USA
Stormagasinkæder
Virksomheder i New York City
Valley Parade

Valley Parade (officielt Coral Windows Stadium af sponsorhensyn) er et fodboldstadion i Bradford i England, der er hjemmebane for League Two-klubben Bradford City. Stadionet har plads til 25.136 tilskuere, og alle pladser er siddepladser. Det blev indviet i 1886, men har flere gange siden gennemgået renoveringer.

Den 11. maj 1985 udbrød der brand på en tribune under en ligakamp mod Lincoln City F.C. 56 mennesker omkom, i hvad der endte som en af de værste stadionkatastrofer i engelsk fodbolds historie.

Anklager mod ejeren
15. april 2015 omtaler The Guardian en bog om katastrofen, Fifty-Six – The Story of the Bradford Fire, skrevet af Martin Fletcher, der mistede fire familiemedlemmer ved branden. Fletcher tror, at branden ikke var tilfældig og siger, at han og hans familie ikke længere vil leve med løgnen. I bogen afslører han, at Bradfords daværende bestyrelsesformand, Stafford Heginbotham, i otte andre tilfælde havde været ramt af ildebrande i sine forskellige virksomheder og ejendomme, brande, der havde udløst erstatninger til ham på 28 mio £ (i 2015-værdi). Uden direkte at anklage Heginbotham, mener Fletcher, at dennes forhold bør underkastes yderligere efterforskning. "Kan noget menneske være så uheldig, som Heginbotham har været" antyder forfatteren retorisk.
Heginbotham døde i 1995 uden at være blevet stillet til ansvar for branden. Bogen udkommer kort før 30-årsdagen for katastrofen.

Eksterne henvisninger 

 Stadioninfo

Fodboldstadioner i England
Bradford
Etableret i 1886
United Methodist Church

United Methodist Church (UMC) – Den Forenede Metodistkirke er en kristen kirke der forstår sig selv som værende en del af den protestantiske kirke.
Det er en global kirke med tilstedeværelse i henved 130 lande; på verdensplan var der 12 millioner medlemmer i 2007: 8,0 millioner i USA, 3,5 millioner i Afrika, Asien og Europa. UMC er medlem af Kirkernes Verdensråd, Metodistisk Verdensråd og andre religiøse foreninger.  UMC er den største metodistiske kirkesammenslutning i verden.

Metodistkirken i Danmark 
Den første metodist-menighed i Danmark blev oprettet i 1858 af den hjemvendte dansk-amerikaner Christian Willerup, der i USA var blevet uddannet og ordineret som metodistpræst. I 1865 fik Metodistkirken status som anerkendt trossamfund.

Metodistisk Verdensråd 
Metodisternes Verdensråd, grundlagt i 1881,  er en sammenslutning af kirker i den metodistiske tradition, der omfatter de fleste af verdens wesleyanske kirker. Metodisternes Verdensråd omfatter 76 medlemskirker i 132 lande og repræsenterer omkring 75 millioner mennesker, hvilket gør metodismen til en af de større Protestantiske kirkeretninger på verdensplan.

Metodistkirken i udlandet 
 United Methodist Church
 African Methodist Episcopal Church
 African Methodist Episcopal Zion Church
 Church of the Nazarene
 Den Britiske Metodistkirke
 Christian Methodist Episcopal Church
 Uniting Church i Australien

Henvisninger 

Kirkesamfund
Björnlandet Nationalpark

Björnlandet er en nationalpark i nærheden af landsbyen Fredrika i Åsele kommun i den sydøstlige del af Västerbottens län i Lappland.

Parken blev oprettet i 1991 og omfatter 1.100 hektar. Området er præget af en storslået urskov, med tydelige spor af flere store skovbrande.

Naturreservat 
Op til nationalparken ligger naturreservaterne Björnlandet Syd og Björnlandet Öst.

Eksterne henvisninger 

 Naturvårdsverket – Björnlandet

Nationalparker i Sverige
Västerbottens län
Le Bon Marché

Le Bon Marché (fransk: Det gode marked, det gode køb) er et af de mest kendte stormagasiner i 7. arrondisssement i Paris i Frankrig. 
Le Bon Marché er blandt de første stormagasiner i verden og blev grundlagt af Aristide Boucicaut i 1838. Det var først i 1850, at butikken blev et egentligt stormagasin. I 1867 blev den nuværende bygning, tegnet af Louis Auguste Boileau, indviet . 

Siden 1984 har stormagasinet været ejet af LVMH-koncernen, der også ejer Louis Vuitton.

Eksterne henvisninger 

 Le Bon Marchés hjemmeside

Etableret i 1838
Stormagasiner
Detailvirksomheder fra Frankrig
LVMH-selskaber
DHK Flensborg

Dansk Håndboldklub Flensborg (DHK Flensborg) er en håndboldklub fra Flensborg. Klubben blev stiftet i 1979 og har hjemmebane i Idrætshallen i Flensborg. Klubbens formål er at fremme håndboldsporten blandt byens danske folkedel. Klubben var i 2002 medarrangør for en herrelandskamp mellem Danmark og Tyskland.

Klubbens første herrehold spiller siden 1996 i den nordøsttyske Regionalliga. I sæsonen 2007-2008 blev holdet nr. 4 i denna liga. DHK Flensborg er medlem af Sydslesvigs danske Ungdomsforeninger (SdU) og den slesvig-holstenske Landessportverband.

Eksterne henvisninger 
Klubbens hjemmeside

Håndboldklubber fra Tyskland
Sport i Flensborg
Etableret i 1979
Foreninger i Flensborg
Kenilworth Road

Kenilworth Road er et fodboldstadion i Luton i England, der er hjemmebane for Premier League-klubben Luton Town. Stadionet har plads til 10.200 tilskuere, og alle pladser er siddepladser. Det blev indviet i 1950.

Eksterne henvisninger 
 Stadioninfo

Fodboldstadioner i England
Luton
Etableret i 1905
Meadow Lane

Meadow Lane er et fodboldstadion i Nottingham i England, der er hjemmebane for League One-klubben Notts County Stadionet har plads til 19.588 tilskuere, og alle pladser er siddepladser. Det blev indviet i 1910 i en kamp mod lokalrivalerne Nottingham Forest.

Eksterne henvisninger 

 Stadioninfo

Fodboldstadioner i England
Sport i Nottingham
Etableret i 1910
Molineux Stadium

Molineux Stadium (eller bare Molineux) er et fodboldstadion i Wolverhampton i England, der er hjemmebane for Premier League-klubben Wolverhampton Wanderers Stadionet har plads til 28.525 tilskuere, og alle pladser er siddepladser. Det blev indviet i år 1889, men har flere gange siden gennemgået renoveringer, der har givet stadionet sit nuværende udseende.

Eksterne henvisninger 

 Officiel hjemmeside 

Fodboldstadioner i England
Wolverhampton
Etableret i 1889
Thorvald Sørensen (arkitekt)

Severin Georg Thorvald Sørensen (24. august 1849 i København – 10. juni 1905 sammesteds) var en dansk arkitekt, der især satte sit præg på industrialiseringens København med boligejendomme og fabriksbygninger. Hans hovedværker, fabrikken for Beauvais og lagerbygningerne for S.N. Meyer & Co., er begge blevet nedrevet.

Thorvald Sørensen blev født 1849 som søn af arkitekt Theodor Sørensen og Petrine Charlotte Amalie Corfitz. Han tog præliminæreksamen, fik afgang fra Polyteknisk Læreanstalt, var i tømrerlære i to år og var dernæst på Det tekniske Institut. Derefter kom han i Kunstakademiets forberedelsesklasse og i arkitektskolens forberedelsesklasse 1869-71. I 1870'erne var han ansat hos Ove Petersen.

Han var assistent hos bygningsinspektør, senere stadsbygmester P.C. Bønecke 1877-88 og efterfulgte ham som bygningsinspektør i Københavns Kommunes 2. distrikt 1888-1905. I 1890 rejste han i Tyskland. Stilistisk tilhørte han den meldahlske historicisme, men hans sidste værker viser indflydelse fra nationalromantikken.

Sørensen blev gift 19. marts 1876 med Petrine Vilhelmine Knack (1. januar 1859 i Auderød, Kregme Sogn – 19. juli 1917 i København), datter af støberiarbejder Anthon Knack og Ane Kirstine Nielsen. Han er begravet på Assistens Kirkegård.

Værker 

(Alle i København og på Frederiksberg, hvis ikke andet nævnt)
 Martinsvej 7 (1882)
 Gammel Kongevej 178/Falkoner Allé 2 (1882)
 Nørre Søgade 39-41/Thuresensgade 36 (1882-83)
 Værkstedsbygning, Gasværksvej 8 (1893)
 Ny Alderstrøst, Møllegade 28-30/Nørre Allé 15A-D, 19 (1893-94)
 Beauvais' konservesfabrik, Lyngbyvej 97 (1895, nedrevet ca. 1970)
 Ombygning af Café Rosenåen, Viktoriagade 2 (1896)
 Værksteds- og lagerbygninger, Enghavevej 12 (1896)
 Sporvognsremise, nu Nørrebrohallen (1896, udvidet af Vilhelm Friederichsen)
 Hjørnespir, Absalonsgade 1 (1897)
 Villa Søhuset for justitsråd N. Petersen, Vedbæk Strandvej 452, Vedbæk (1898)
 Stald- og værkstedsbygning, Vesterbrogade 107C (1900)
 S.N. Meyer & Co., Vesterfælledvej 6 (1902-03, nedrevet 2000-01)

Kilder 
 Weilbachs Kunstnerleksikon 1947 og 1994

Eksterne henvisninger 
 

Arkitekter fra Danmark
Personer fra København
Danskere i 1800-tallet
Danskere i 1900-tallet
Historicistiske arkitekter
Bygningsinspektører i København
Ulla Østergaard

Ulla Østergaard (født 19. juni 1966) er en dansk journalist og tidligere spindoktor. 

Østergaard, der er datter af tidligere minister Knud Østergaard, startede karrieren som sekretær i Europa-Parlamentet i 1986. Forinden havde hun boet og arbejdet i Madrid og Rom. Hun blev senere uddannet journalist og blev som nyuddannet ansat som politisk reporter på Morgenavisen Jyllands-Posten, hvis Christiansborg-redaktion hun senere blev leder af. 

I 2001 skiftede hun spor og blev pressechef i Indenrigs- og Sundhedsministeriet og dermed spindoktor for Lars Løkke Rasmussen. Da TV 2 News blev etableret i december 2006, blev hun redaktør for kanalen. I august 2007 blev hun pressechef for Ny Alliance og kom dermed til at fungere som partiformand Naser Khaders medierådgiver. Hendes rolle i partiets første valgkamp blev fremstillet i dokumentarfilmen Dagbog fra Midten. Hun opsagde sin stilling med udgangen af 2007 efter at have været sygemeldt siden valget 13. november. Frem til 1. juni 2015 har hun atter været redaktør på TV 2 News. 13. januar 2015 blev det annonceret, at hun skulle være politisk rådgiver for Mogens Lykketoft, når han tiltræder posten som formand for FN's generalforsamling 15. september 2015.

Ulla Østergaard er gift med Peter Arnfeldt, der har været spindoktor for blandt andre Bendt Bendtsen og Troels Lund Poulsen.
Ægteskabet har haft betydning for hendes rolle som redaktør på TV 2. 
I forbindelse med sagen om lækage af Helle Thorning-Schmidts skattesag, hvor Østergaards mand blev impliceret, blev Østergaard fjernet som redaktør fra to politiske programmer.

I 2021 kom Ulla Østergaard atter negativt i søgelyset, idet hun havde presset en fake news-historie igennem på TV2. Forløbet gjorde at hun efterfølgende blev sygemeldt og derefter fratrådte sin stilling pr. 17. juni 2021.

Referencer 

Journalister fra Danmark
Ansatte ved TV 2
Spindoktorer
Det Humanistiske Fakultet (Aarhus Universitet)

Det Humanistiske Fakultet er fra 1. januar 2011 en del af hovedområdet Faculty of Arts ved Aarhus Universitet, bestående af det tidligere Humanistiske Fakultet, det tidligere Teologiske Fakultet og Danmarks institut for Pædagogik og Uddannelse.

Historie 
Fakultetet kan spore sit navn tilbage til cirka 1935, og er dermed det ældste fakultet på Aarhus Universitet. Fra 1934 fik fakultetet eksamensret, og de studerende skulle ikke længere til København for at færdiggøre studierne.

Institutter (historisk) 
 Institut for Antropologi, Arkæologi og Lingvistik 
 Institut for Filosofi og Idehistorie 
 Institut for Historie og Områdestudier 
 Institut for Informations- og Medievidenskab 
 Nordisk Institut 
 Institut for Sprog, Litteratur og Kultur 
 Institut for Æstetiske Fag

Eksterne henvisninger 
 Faculty of Arts 

Fakulteter ved Aarhus Universitet
Humaniora
Etableret i 2011
Bodyguard (flertydig)

Bodyguard er det engelske ord for en Livvagt.

Ordet kan herudover henvise til:

Film og TV 
 Bodyguard (film fra 1948), en amerikansk film noir
 Bodyguard (film fra 2010), en romantisk komediefilm fra Malaysia (2010)
 Bodyguard (hindi-film fra 2011), en hindi-remake af den malaysiske film
 Bodyguard (kannada-film fra 2011), en kannada-remake af den malaysiske film
 Bodyguard (film fra 2012), en telugu-remake af den malaysiske film
 The Bodyguard (film fra 1944), en kortfilm med Tom & Jerry
 The Bodyguard (film fra 1973) eller Karate Kiba, en japansk film
 The Bodyguard (film fra 1979), en sovjetisk film
 The Bodyguard (film fra 1992), en amerikansk film fra 1992
 The Bodyguard: Original Soundtrack Album, soundtracket til filmen fra 1992
 The Bodyguard (musical), en musical fra 2012 baseret på filmen fra 1992
 The Bodyguard (film fra 2004), en thailandsk wire fu action-komedie
 Bodyguards (tv-serie fra 1996-97), en britisk tv-serie fra 1996–1997
 Bodyguard (tv-serie fra 2018), en britisk tv-serie fra 2018

Musik 
 "Bodyguard" (Bee Gees sang), en sang fra 1990 af Bee Gees
 "Bodyguards" en sang med Kliché fra albummet Supertanker
 "Bodyguard" en sang med Mighty Diamonds på albummet Deeper Roots (Back At The Channel) fra 2002
Post punk

Post punk er en rockgenre, som opstod i slutningen af 1970'erne og i 1980'erne. Den udviklede sig fra punk rock som en reaktion mod 1970'ernes populærmusik. Post punk var påvirket af mange forskellige former for musik, såsom rock 'n' roll, ska, reggae, powerpop, elektronisk musik, disco, funk og andet. Hvor den originale punk rock bevægelse havde været vred og udadreagerende, var post punk derimod mere indadvendt og eftertænksom.

Det aarhusianske band Kliché regnes for et af Danmarks første post punk bands og deres album Supertanker fra 1980, er anerkendt som et af de mest betydningsfulde albums i dansk rockhistorie.

Parallelle bevægelser 
 No Wave
 New Wave
 Post punk revival

Bands 
Joy Divison 
The Cure
Wire
The Smiths
Bauhaus

Fodnoter 

 post punk, allmusic.com

Punk
Rockgenrer